لتسمح لأحد ياثر على شغفك بالحياة عمر-بغداد 16 سنة بديت بالقراءة قبل سنتين تقريباً عن طريق صديقي طبعا لكيت بالكتب عالم ثاني يختلف عن العالم الي احنة بي بديت اقرة واتعمق وافكر تفكير اكبر من عمري بدة الفضول يلعب دورة صرت اريد اعرف كلشي اريد اجوبة للاسئلة الي براسي بديت اتعلم كلشي وضليت اقرة واقرة وليهسة اقرة خال هدف براسي انو ماريد ابقى نكرة اريد اموت واني مسوي شي بحياتي اريد اسوي شي مهم بحياتي صحيح اني مهمل بالدراسة اخذ درجات على كد نجاحي لان اكره اتنافس على درجات وهمية غبية لاتاخر ولاتقدم وبهل سنتين لخصتها بلكتب والتقارير والبحوثات الي اكتبهن تعلمت بيهن اشياء متعلمتها بلمدرسة ل ١١ سنة طبعا ماكو احد يوكف وراية ويشجعني ماشوف غير الاستهزاء جنت اجمع يوميتي لشهر واروح اشتري بيهن كتب دائما احس الكل ضدي حتى اهلي بس اكو صوت بداخلي يكلي انتة كدها انتة تكدر تسويها راح توصل لحلمك رغم الاحباط ورغم كلشي بس خلي عندك ايمان بنفسك ممكن توصل لأي شي تريدة عايش على امل انو اوصل لحلمي ..